Natalie Portmans filmografi

Natalie Portmans filmografi er en oversikt over filmer som den amerikanske skuespilleren Natalie Portman (født 1981) medvirker i.

Natalie Portman filmdebuterte i Léon (1994). Hun har siden medvirket i en rekke filmer. Per mai 2019 omfatter filmografien 43 spillefilmer og tre kortfilmer, i tillegg til arbeid som filmprodusent og filmregissør og noen få opptredener i teateroppsetninger.

Portman ble verdenskjent for rollen som Padmé Amidala i Star Wars på 2000-tallet, og mottok både en Golden Globe og en Oscarnominasjon for sin rolle i Closer. Hun vant Oscar for beste kvinnelige hovedrolle for sin prestasjon i Darren Aronofskys Black Swan. I tillegg vant hun også Golden Globe, Critics' Choice Movie Award, Screen Actors Guild Award og en BAFTA-pris for rollen. 

Hun har spilt Jane Foster i superheltfilmene Thor, Thor: The Dark World og Avengers: Endgame, og har siden spilt i Terrence Malick-filmene Knight of Cups og Song to Song. I 2016 hadde hun hovedrollene i westernfilmen Jane Got a Gun og dramafilmen Jackie. Portman ble nominert til en ny Oscar for rollen som førstedame Jackie Kennedy i Jackie. Hun fikk også god kritikk for rollen i Vox Lux (2018).

Filmer

Fjernsyn 
Portman har vært med i TV-serier som Sesame Street og The Simpsons, og var vert for humorprogrammet Saturday Night Live to ganger.

Filmprodusent 
Natalie Portman har også vært produsent på flere av sine filmer.

Filmregissør 
Portmans  regissørkarriere begynte med kortfilmen Eve i 2008. Hun har også regissert en av kortfilmene i den romantiske komedien New York, I Love You, og i 2015 utga hun sin første spillefilm som regissør; en filmatisering av Amos Oz' selvbiografiske roman En fortelling om kjærlighet og mørke.

Teater 
På teaterscenen har hun blant annet spilt Anne Frank i teaterstykket Anne Franks dagbok, og i 2001 hadde hun en rolle i Anton Tsjekhovs skuespill Måken.

Referanser

Eksterne lenker 
 

Portman, Natalie